《御赐批点五经有感而作》
明代·吴伯宗

旅馆银缸夜点批，丹毫欲下意迟迟。禹谟蕴奥宁无惑，盘诰声牙定有疑。

玉润怜渠端可拟，冰清愧我老难期。此中正是朝天路，要在青春进步时。

作者简介：江西金溪人，名祏，以字行。洪武四年初开科，廷试第一。授礼部员外郎，与修《大明日历》。以不附胡惟庸，坐事谪居凤阳。上书论时政，因言惟庸专恣。帝得奏召还，命使安南。历官武英殿大学士，后坐事降检讨。十七年又坐事谪云南卒。有《南宫》、《使交》、《成均》、《玉堂》四集。